Det går forrygende for VEB-spilleren Flandy Limpele i French Super Series, der afvikles i Pierre de Coubertin Stadium i Paris.

Sammen med Vita Marissa har Flandy Limpele i dag kvalificeret sig til semifinalerne i mixeddouble. Det indonesiske par vandt 21-16, 21-23, 21-11 over Yu Mi Hwang og Jae Jin Lee, Sydkorea. Flandy Limpele og Vita Marissa skal i semifinalerne møde det danske par Kamilla Juhl og Thomas Laybourn. De spillede for nylig mod hinanden i finalen i Taiwan Grand Prix, og her vandt indoneserne.